Такім чынам, пісьмовая гісторыя Смалявіччыны пачынаецца з 1448 г. На жаль, першыя радкі яе вельмі ўрывачныя. Вядома, што пан Алехна памёр у 1491 годзе, не пакінуўшы сыноў. Яго ўладанні былі падзелены паміж трыма дачкамі - Аляксандрай, жонкай польскага магната Мікалая Тэнчынскага, Софяй, жонкай літоўскага князя Аляксандра Гальшанскага, і Ядвігай, якая выйшіла спярша за пана Станіслава Барташавіча Монтаўта, а потым, аўдавеўшы - за Станіслава Янавіча Кезгайлу. Напэўна, камусці з іх належаў і маёнтак Смалявічы, але ўпамінанні пра яго не захаваліся ў дакументах, што дайшлі да нас.